cyanic-selkie/wikianc huggingface dataset:
کرل شوی ځنګل
د مختلفو ژونديو موجوداتو ساتنه
(Conservation of biological diversity): FAO پد رسميت سره وپيژندل او ساتنه يې وکړه د بيولوژيکي موجوداتو او جنيتکي منابعو څخه چې د هغو د اساسي برخي نه د ځنګل کرلو منجمنټ دي. يو ښه تاثير کرل شوی ځنګل داري دادي چې ساتنه کوي د تنوع حيات څخه او د هغوی منابعو ته پراخوالي ورکوي. هغه پخواني حالت دوباره اختياروي. FAO نه قبلوي په عوض دي ددغو ځنګلونو شيان indigenous forests او مشخص لومړي ځنګل، ايکالوژيکي دا ځکه چې د پام وړ ايکوسيستم لري مثال wetlands, peatlands دي. او حاصل ورکوي کرهنيزي ځمکې او کرل شوی ځنګل په شان د هغه دليل سبب کوم چې غواړو چې تخريب شي يو باارزښته ايکوسيستم ،کوم چې کواښ سره مخ دي. د ژوند سره دغه ساحي شايد بيرته يو ځای شي او ثابت کړي کرل شوی ځنګل پروګرامونه او د ځمکې ښکلا ، منظم کول او پرمختګ ورکوي په مينځ د يو طبيعي ايکوسيستم کي. FAO ساتندوي يې کوي په درست ډول کنترول کوي د ښکلا دځنګل نه. دکرل شوي او طبيعي ځنګل د ساحي نه په بعضي دليلونو indigenous forest کمزوري کوي او په مکمله توګه يې و يجاړوي لکه ( د کانونوپه کار اچونه، اور، حرارت او امراض او طبيعي اقليم  ځنګل له مينځه اوړي لکه مثال hurricanes, droughts, land slider, avalanches دي.  کچيري پاتي شوني موجودي وي نو په مناسبه ډول سره طبعي شنه کيدنه رامينځ ته کېږي او يو مناسب شکل غوره کوي. بيا دوباره شين کيدني سره د يو مناسب برخي چې برابر وي نوعې يا Species چې توجه ورته وشي.د کرل شوی ځنګل منيجمنټ شايد يو هدف وي چې پراختيا ورکوي ژونديو موجوداتو ،حيواناتو او نباتاتو په مشت او يو ځای نوعو په لاسته راوړلوکي. او په کرونده کې په خپله خوښه نوري نوعې هم وکرو. FAO تشويقوي تاسيس کونکي د نباتاتو د ځنګل او طبيعي يا indigenous species  او خارجي نوعې او دوي تشويقوي وي چې ترڅو پوري په  پراخه پيمانه توليد وکړي او خپل چارپيريال د خطرنه اوباسي . اوتنوع حيات زياتوالي وکړي . دغه نوعې شايد وساتل شي هغه ځکه چې ارزښت لرونکي دي د خطر په صورت کې دغه نوعې تر حملي لاندې راځي او له مينځه ځي او په نتيجه کې تنوع حيات کې د نوعو کموالي راځي.
د ځمکې د ښکلا اداره کول
د کرل شوی ځنګل متقابل عمل سره اغيزه يې په ځمکو چې استعمال شوي وي د ژوند کولو لپاره او د چارپيريال ساتني لپاره يو ځاي کوي،جوړونکي طرح يا پلان او اداره شايد چې نږدي تماس وساتي د ځمکې د ښکلا سره او water sheet سره په يقيني توګه هغه چې سرچينو ته نږدي دی کوي کوم چې قبول شوي دي او تاثير يې په اجتماعي اقتصادي او محيطي معيارونو باندې وي. د ځنګل د ښکلا اداره چې دي په ډيره کچه سره مهم ګڼي چې ښه ښکلا ورکوي کرل شوی ځنګلونو ساحو ته او يو خوندور محيط رامينځ ته کړي. هغه د اوبو ساحي کوم چې په طبعي ډول سره ذحيره کېږي. د خطر د حس کولو په وخت کې موقتي او غير موقتي ډول سره اوبه شايد ډير زيان ورسوي. منټورينګ پروګرامونه شايد د ښه کيفيت اويو ښه مقدار لرونکي عمل وي د کرل شوی ځنګل لپاره .FAO ساتندوي يې کوي د داخلي اوخارجي سکتورونو چې ترڅوسره يوځاي شي او همدارنګه د محلي ټولنو لپاره د زده کړي برخو کې تعليمي پروګرامونه برابروي. او په عمومي توګه نور خارجي پروګرامونه برابروي. چې ترڅو پوري يوه ښه پوهه او يو داخلي ارتباط د اداره کولو د کرل شوی ځنګل کې برابر کړي. هغه ځنګلونه چې په طبيعي ډول سره مينځ ته راځي ددي ساحي ځمکې بايد په نظرکي نيولو سره وساتل شي. همدارنګه واښه لرونکي ځمکې چې Grass land او Crop land بلل کېږي د داسي ځمکو  استعمال بايد په صيحح معنا سره وشي. FAO اداره د ځمکو د ښکلا لپاره بيلا بيلي کړنې سرته رسولي دي او دا support کوي او يو نړيواله ملګرتيا يا partnership لپاره کوشش کوي ترڅو چې د طبعي ځنګلونواوکرل شوی ځنګلونويا فرعي ځنګلون د ساحو څخه ساتنه وشي او ذخيره شي ترسو په يو نړيوال سټنډرډ يا موډل باندې بدل شي او يو طبعي ښکلا رامينځ ته کړي.
سرچینې
راټولوونکی حفیظ الله ضیاء سیدجمالدین افغاني پوهنتون کرنې پوهنځی ځنګلونوڅانګه
1- Carle, J. & Holmgren, P. 2008. Wood from planted forests: a global outlook 2005-2030. Forest Products Journal, 58(12): 6–18.
2- El Lakany, M.H. 2004. Are genetically modified trees a threat to forests? Unasylva 217: 45–47.
3- Evans, J. 1999. Sustainability of forest plantations: the evidence. Report commissioned by DFID. London, UK.
4- Evans, J., ed. 2009. Planted forests: uses, impacts and sustainability. Wallingford, UK, CABI & FAO.
5- FAO. 1966. World forest inventory 1963. Rome. Available at: www.fao.org/ docrep/007/ad907t/AD907T02.htm
6- FAO. 2000. FAO statement on biotechnology. Press release 00/17, March. Rome.
پاچا
پاچا د ټول ژوند یا له واکه د ګوښه کېدو تر مهاله د یوه دولت یا سلطنت مشر ته ویل کېږي. پاچا کولای شي په یوه دولت کې له تر ټولو عالي اقتدار څخه کار واخلي او یا هم خپل دغه واک نورو ته تفویض کړي. په معمول ډول یو پاچا د قانوني یا شخصي میراث پر بنسټ د دولت حاکمیتي حقوق (چې په عامه توګه ورته تاج او تخت ویل کېږي) ترلاسه کوي او یا هم د یو ځانګړي بهیر له مخې د یوې کورنۍ او یا هم د پاچاهۍ په شرایطو برابرې ډلې له خوا ټاکل کېږي. بل پلو یو کس کېدای شي د پاچاهۍ ادعا وکړي چې احتمال لري د ټاکنو، د فتح کولو د حق او یو لړ نورو مواردو د ترکیب له مخې مشروعیت ومومي.
که چېرې یو ماشوم د پاچا په توګه وټاکل شي، ډېری مهال د حکومتي چارو د مخته وړو په موخه نایب السلطنت ټاکل کېږي تر هغه چې خپله پاچا د چارو د مخته وړو په موخه ټاکلي عمر ته ورسېږي. د پاچایانو واقعي قدرت له یو سلطنت څخه بل او له یوې دورې څخه بلې ته توپیر لري؛ له افراطي اړخه هغه کېدای شي مستبد نظام (مطلق سلطنت) رامنځته کړي چې واقعي حاکمیت په واک کې ولري، بل پلو کېدای شي تشریفاتي دولت مشر وي چې له مستقیم واک څخه ډېره لږ ګټنه کوي او یا هم هېڅ واک نلري؛ یا داچې یوازې ډېر محدود واکونه ورکړل شوي وي او واقعي واک د پارلمان یا بل ورته جوړښت په واک کې وي (مشروطه سلطنت ورته ویل کېږي).
یو پاچا کولای شي په هم مهاله توګه په څو پاچاهیو واکمني وکړي. د بېلګې په توګه د کاناډا پاچاهي او د لویې بریتانیا پاچاهي (د څوارلسو ټولګټو قلمرونو په ګډون) چې جدا هېوادونه دي خو د خپلې شخصي اتحادیې پر بنسټ یو پاچا لري.
په افریقا کې پاچاهۍ
د فرعونانو یوې لړۍ د درې زره کلونو لپاره (له میلاد څخه وړاندې ۳۱۵۰ کال څخه له میلاد څخه وړاندې ۳۱ کال پورې) په لرغوني مصر حکومت وکړ تر هغه چې د روم د سترواکۍ له خوا ونیول شو. په همدغه مهالیزه دوره کې په څېرمه نوبیا سیمه کې څو پاچاهۍ رامنځته شوې چې حد اقل له دغو څخه یوې ته یې د اې ګروپ کلتور ویل کېدل چې په ښکاره توګه یې د مصر په دود او کلتور اغېز درلود. له شپږمې پېړۍ څخه تر ۱۹مې پېړۍ پورې مصر په متفاوت ډول د بیزانسي سترواکۍ، اسلامي سترواکۍ، مملوک سلطنت، عثماني سترواکۍ او د بریتانیا د سترواکۍ برخه و چې د لرې څخه پاچا په لرلو اداره کېده. د مصر سلطنت له ۱۹۱۴ زکال څخه تر ۱۹۲۲ زکال پورې د لنډ مهال لپاره د بریتانیا تحت الحمایت و او هغه مهال د مصر په پاچاهۍ واوښت چې سلطان لومړی فواد یې خپل پاچا وټاکه. په ۱۹۵۲ زکال کې د مصر انقلاب پاچاهي له منځه یووړه او مصر په جمهوریت واوښت.
د افریقا لویدیځ د کانم سترواکۍ (۷۰۰- ۱۳۷۶ زکال) او د هغو د ځای ناستې برونو شهزاده نشین کوربه و چې تر نن ورځې پورې د نایجریا د سنتي ایالت په توګه پاتې دی.
د افریقا په ښاخ کې د اکسوم پاچاهي او وروسته د زاګوۍ لړۍ، ایتوپیايي سترواکي (۱۲۷۰ زکال – ۱۹۷۴ زکال) او د اوسا سلطنت د یو شمېر پاچاهانو له خوا اداره کېده. د ایتوپیا وروستی سترواک هایله سلاسي د یوې کمونیستي کودتا په لړ کې له واکه ګوښه کړای شو.
اوس مهال په افریقا کې د مراکش، لستو او اسواتیني (سوازیلنډ) خپلواکې پاچاهۍ شتون لري چې د دغې لویې وچې بومي لړیو ته اړوندې دي. یو شمېر سیمې لکه سنټ هلنا، سئوتا، ملیلا او قناري ټاپو ګان د لویې بریتانیا او شمالي ایرلنډ د متحدې پاچاهۍ د پاچا یا د هسپانیا د پاچا تر واکمنۍ لاندې دي.
په اروپا کې پاچاهۍ
د روم په سپېڅلې سترواکۍ هغو اشرافو چې د خپلو سیمو دننه یې په مختلفو درجو حاکمیت درلود له مختلفو عناوینو ګټنه کوله. دغه ډول عناوین د سترواک یا پاپ له خوا اعطا یا په رسمیت پېژندل کېدل. د بشپړ یا نیمه حاکمیت د وضعیت څرګندولو په موخه د نوي عنوان ټاکل ډیری مهال د دولتونو یا ملتونو په واسطه په رسمیت نه پېژندل کېدل او ځینې وختونه به یې له امله دیپلماتیکې ستونزې راپارېدلې.
د نولسمې پېړۍ پر مهال په اروپا کې ډېری کوچنۍ پاچاهۍ د لویوالي په موخه له یوبل سره ادغام شوې، خو د لومړۍ او دویمې نړیوالې جګړې وروسته ډیری دغه پاچاهۍ لغو شوې او یوازې د لوکزامبورګ، لختن اشټاین، آندورا، واټیکان او موناکو له پاچاهیو پرته نورې ټولې د یو پاچا یا یوې ملکې له خوا رهبري کېدلې.
په ۲۰۲۲ زکال کې په اروپا کې ۱۲ پاچاهي نظامونه شتون لري: اووه پاچاهۍ (د بلجیم، ډنمارک، هالنډ، ناروې، هسپانیا، سویډن او بریتانیا پاچاهۍ)، یو لوی دوک نشین (لوکزامبورک)، یو پاپي نظام (د واټیکان ښاري دولت)، دوه شهزاده نشین (لختن اشټاین او موناکو) او همدارنګه د اندورا دیارشي شهزاده نشین نظام.
په آسیا کې پاچاهۍ
په ۱۹۱۲ زکال کې په چین کې د سلطنت له لغو کېدو وړاندې د چین سترواک په سنتي توګه «له آسمان لاندې» د ټولو شیانو د واکمن په توګه په پام کې نیول کېده. د وانګ 王 کلمه چې معموله ژباړه یې «پاچا» ده، د کین لړۍ او د لسو پاچاهیو په دوره کې پاچا ته کارول کېده. د هان د لومړۍ دورې پر مهال په چین کې ګڼ شمېر پاچاهیو شتون درلود چې هر یو د خپل ایالت په کچه واکمني لرله او د سترواک تابع وو.
اوس مهال د جاپان سلطنت یوازنۍ پاتې شوې پاچاهي ده چې لا هم د سترواک له عنوان څخه ګټنه کوي.
په معاصر تاریخ کې له ۱۹۲۵ زکال څخه تر ۱۹۷۹ زکال پورې ایران پهلوي لړۍ ته د اړوندو دوه سترواکانو له خوا اداره کېده چې د شاهنشاه له لقب څخه یې ګټنه کوله. وروستی ایراني شاهنشاه، پاچا محمد رضا پهلوي و چې د ایران د انقلاب له امله له تاج او تخت څخه لاس پر سر کېدو ته اړ شو. په حقیقت کې د فارسي پاچاهۍ مخینه له میلاد څخه وړاندې ۲۷۰۰ کال ته رسېږي، خو هغه مهال یې پاچاهي اوج ته ورسېده چې لوی کوروش د هاخامنشي لړۍ بنسټ کېښود؛ د نوموړي د واکمنۍ پر مهال په دغه سترواکي کې د لرغوني نږدې ختیځ ډېری متمدن هېوادونه ور ګډ شول او په مخ پر زیاتېدوني ډول یې وده وکړه چې بالاخره یې د قفقاز سربېره د سویل لویدیځې او مرکزي آسیا ډیری برخې ونیولې. لوی کروش له مدیترانې سمندرګي څخه په لویدیځ کې تر هلسپونټ او په ختیځ کې تر سند سیند پورې د نړۍ تر ټولو لویه سترواکي رامنځته کړه.
تایلنډ او بوتان د لویې بریتانیا د متحدې پاچاهۍ په څېر مشروطه پاچاهۍ دي چې د یو پاچا له خوا اداره کېږي. اردن او د منځني ختیځ ډېری نورې پاچاهۍ د یوه ملک له خوا اداره کېږي؛ همدارنګه د متحده عربي متحده اماراتو یو شمېر برخې لکه دوبۍ د پاچاهانو له خوا اداره کېږي.
سعودي عربستان چې د مساحت له پلوه د لویدیځې آسیا تر ټولو لوی او په عربي نړۍ کې له الجزایر وروسته دویم لوی هېواد دی په ۱۹۳۲ زکال کې یې د عبدالعزیز بن سعود له خوا بنسټ کېښودل شو په داسې حال کې چې په ۱۹۰۲ زکال کې یې د خپلې پلرنۍ سیمې ریاض له فتح کولو وروسته د آل سعود کورنۍ پاچاهي پیل شوه. تر ۲۰۱۵ زکال پورې هغه مهال چې د نوموړي لمسی ولیعهد وټاکل شو د تاج او تخت ځای ناستوب یوازې د ابن سعود اولادونو ته اړوند و. سعودي عربستان د رامنځته کېدو له مهاله بشپړ شاهي نظام درلودلی او ځان یې اسلامي هېواد معرفي کړی دی. پاچا ته په دغه هېواد کې د دوه سپېڅلو ځایونو یعنې په مکه کې د مسجد الحرام او په مدینه منوره کې د مسجد النبوي د شتون له امله «خادم الحرمین الشریفین» ویل کېږي.
د محمدي صاحبزاده عالي لېسه
تړلې لیکنې
جلالکوټ ننگرهار لغمان کونړ بنغر قلعه علي میران قلعه غولا قلعه سرگینک ولایتي قلعه جانان خان قاسم اباد
وېشنيزه:ښوونځي وېشنيزه:د افغانستان ښوونځي وېشنيزه:د ننگرهار ښوونځي وېشنيزه:د نړۍ ښوونځي وېشنيزه:د افغانستان لېسې وېشنيزه:د ننگرهار لېسې
د یونان د خپلواکۍ جګړه
د یونان د خپلواکۍ جګړه چې همدارنګه د یونان د ۱۸۲۱ زکال د انقلاب او یا هم د یونان د انقلاب په نومونو پېژندل کېږي له ۱۸۲۱ زکال څخه تر ۱۸۲۹ زکال پورې د عثماني سترواکۍ پر وړاندې د یوناني انقلابینونو بریالۍ جګړه وه. وروسته بیا بریتانوي سترواکۍ، د فرانسې پاچاهۍ او روسیې د یونانیانو ملاتړ وکړ؛ په داسې حال کې چې د عثماني سترواکۍ سره د افریقا په شمال په ځانګړې توګه د مصر په ایالت کې د هغوی لاس پوڅو مرسته کوله. دغه جګړه د معاصر یونان د رامنځته کېدو لامل وګرځېده. دغه انقلاب هر کال د مارچ په ۲۵ مه د یونانیانو له خوا په ټوله نړۍ کې د هغوی د خپلواکۍ ورځې په توګه لمانځل کېږي.
یونان د پنځلسمې پېړۍ پر مهال د قسطنطنیې له سقوط په وړاندې او وروسته لسیزو کې د عثمانیانو په ولکه کې ورغی. په راتلونکو پېړیو کې د عثماني واکمنۍ پر ضد یو لړ پاڅونونه ترسره شول خو بریالي نه و. په ۱۸۱۴ زکال کې د فیلیکي ایتریا (Filiki Eteria) یا د دوستانو د ټولنې په نوم پټ سازمان د یونان د خپلواکۍ په موخه تاسیس شو چې هغه مهال په اروپا کې د شته انقلابي شور او ځوږ له خوا وهڅول شو. دغه بنسټ هوډ درلود په پلوپونز، ډانوبین شهزاده نشین او خپله قسطنطنیه کې یو لړ بغاوتونه ترسره کړي. دغه پاڅون د ۱۸۲۱ زکال د مارچ په ۲۵ مه (د جولین کلیزې پر بنسټ) د ارتودکس عیسویانو د بشارت په ورځ طراحي شوی و. له دې سره د فیلیکي اتریا نقشه د عثماني چارواکو لاس ته ورغله او هغوی اړ شول خپل انقلاب له دې وړاندې پیل کړي. لومړی بغاوت د ۱۸۲۱ زکال د مارچ په ۶مه/ د فبروري په ۲۱ مه د دانوب په پاچاهۍ کې پیل شو خو عثمانیانو ډېر ژر وځپه. د شمال پېښو پلوپونز (موریا) یونانیان راوپارول څو د ۱۸۲۱ زکال د مارچ په ۱۷ مه په عمل لاس پورې کړي، همدا و چې د لومړي ځل لپاره مانیوټس د جګړې اعلان وکړ. د ۱۸۲۱ زکال په سپټمبر میاشت کې د تئودوروس کولوکوترونیس تر مشرۍ لاندې یونانیانو تریپولیستا ونیو. په کرت، مقدونیې او مرکزي یونان کې مقاومت پیل شو خو په پایله کې وځپل شو. ورته مهال د یونانیانو جنګي بېړیو په اژه سمندرګي کې د عثماني سمندریز ځواک پر وړاندې یو لړ لاسته راوړنې لرلې او د سمندر له لارې یې د کومکي عثماني ځواکونو د رسېدو مخه ونیوله.
ډېر ژر د یونان د مختلفو ډلو ترمنځ شخړې رامنځته شوې چې د داخلي جګړې لامل وګرځېدې. عثماني سلطان خپل لاس پوڅی محمد علی له مصر څخه راوغوښت او هغه هوکړه وکړه چې زوی یې ابراهیم پاشا د یو پوځ په راس کې یونان ته ولېږي او د ځمکنیو لاسته راوړنو په بدل کې یوناني بغاوتونه وځپي. ابراهیم د ۱۸۲۵ زکال په فبروري میاشت کې پلوپونز ته ورسېد او د همدغه کال تر پایه یې د دغې ټاپو وزمې ډېره برخه د مصر تر کنټرول لاندې راوسته. د میسلونګي ښار د ۱۸۲۶ زکال په اپرېل میاشت کې د ترکانو له خوا له یو کال محاصرې وروسته سقوط وکړ. په ماني باندې له ناکامه برید سربېره آتن هم سقوط وکړ او انقلاب په بشپړه توګه له لاسه وتلی وبرېښېد.
دغه مهال دریو لویو ځواکمنو هېوادونو – روسیې، بریتانیا او فرانسې - د مداخلې پرېکړه وکړه او په ۱۸۲۷ زکال کې یې خپلې سمندري بېړۍ یونان ته ولېږلې. وروسته له هغه چې د دې خبر خپور شو چې د عثمانیانو او مصر بېړۍ په هیدرا ټاپو برید کوي، د اروپايي متحدینو بېړیو د عثماني سمندریز ځواک مخه په ناوارینو کې ونیوله. له یوې اونۍ کړکېچن حالت وروسته، د ناوارینو جګړه د مصر او عثماني سترواکۍ د بېړیو د له منځه تلو لامل وګرځېده او د انقلابینو په ګټه یې وضعیت بدل کړ. په ۱۸۲۸ زکال کې مصر د فرانسې له خوا د لېږل شوي پوځ د فشار له امله په شا شو. په پلوپونز کې عثماني بېړۍ تسلیم شوې او یوناني انقلابیونو د مرکزي یونان بېرته نیولو ته مخه کړه. روسیې په عثماني سترواکۍ برید وکړ او د آدریانوپل هوکړې (۱۸۲۹) په ترسره کولو یې د یونان خودمختاري پرې ومنله. له ۹ کاله جګړې وروسته بالاخره یونان د یو خپلواک هېواد په توګه د لندن د پروتوکل له مخې د ۱۸۳۰ زکال په فبروري میاشت کې په رسمیت وپېژندل شو. په ۱۸۳۲ زکال کې نورې خبرې اترې د لندن د کنفرانس او د قسطنطنیې د معاهدې لامل وګرځېدې؛ چې د دغه نوي دولت پولې یې وټاکلې او د باواریا شاهزاده اوټو یې د یونان د لومړي پاچا په توګه معرفي کړ.
عثماني واکمني
د ۱۴۵۳ زکال د مۍ په ۲۹مه نېټه د قسطنطنیې سقوط او له هغو وروسته د بیزانسي سترواکۍ د ځای ناستو دولتونو سقوط د بیزانسي حاکمیت د پای ټکی و. له هغو وروسته عثماني سترواکۍ له ډېرو لږ استثناآتو پرته په بالکان او اناټولیا (کوچنۍ اسیا) واکمني وکړه. ارتدکس عیسویان د عثماني حکومت تر واکمنۍ لاندې له یو شمېر سیاسي حقونو برخمن و خو هغوی سپک وګړي بلل کېدل. ترکانو یونانیانو ته تر ډېره د رعیه کلمه کاروله هغه نوم چې د عثماني واکمنې طبقې له خوا په ټولیزه توګه غیر مسلمانو وګړو ته کارول کېده.
ورته مهال هغه یوناني روڼ آندو او انسان پالونکو چې د عثمانیانو له برید وړاندې او یا هم د هغو پر مهال لویدیځ ته کډه شوي و؛ لکه دمتریوس چالکوکوندیلز او لئوناردوس فیلارس د خپل خاورې د آزادولو په موخه غږ اوچت کړ. دمتریوس په ونیز او «ټولو لاتین وګړو» غږ وکړ څو له یونانیانو سره د «وحشي، منفورو او ظالمو ترکانو» پر ضد مرسته وکړي. له دې سره بیا هم یونان د څو پېړیو لپاره د عثمانیانو تر ولکې لاندې و.
د یونان انقلاب یوازنۍ ګام نه و؛ بلکه د عثماني دورې د تاریخ په اوږدو کې د خپلواکۍ تر لاسه کولو په موخه یونانیانو ګڼې هڅې وکړې. د اوولسمې پېړۍ پر مهال د عثمانیانو پر ضد په موریا او نورو سیمو کې ګڼ شمېر مقاومتونه شوي چې د فیلسوف دیونیسیوس پر مشری بغاوت یې څرګندوی دی. له مورین جګړې وروسته پلوپونز د ۳۰ کلونو لپاره د ونیزي واکمنۍ لاندې راغی او له هغه مهال وروسته یې د اوولسمې پېړۍ په اوږدو کې کړکېچن حالت درلود ځکه د کلفتانو (klephts) ډلې په کې زیاتې شوې.
تر ټولو لوی پاڅون په ۱۷۷۰ مه لسیزه کې د روسیې په ملاتړ د اورلوف بغاوت و چې له ډېرې کمې بریا وروسته د عثمانیانو له خوا وځپل شو. د پاڅون له ځپلو وروسته مسلمانو البانیایانو د یونان په اصلي سیمو کې ډېری برخې ویجاړې کړې. له دې سره مانیوټس په دوامداره توګه د عثماني واکمنۍ پر وړاندې مقاومت کاوه او په خپله سیمه باندې یې څو عثماني بریدونو ته ماتې ورکړه چې تر ټولو مشهور یې د ۱۷۷۰ زکال برید و. د روسیې – ترکیې د دویمې جګړې پر مهال تریسټي یوناني ټولنې د لامبروس کاتسونیس تر قوماندې لاندې د کوچنیو جنګي بېړیو لپاره چې د عثماني سمندریز ځواک لپاره به یې مزاحمت کاوه؛ بودیجه برابروله؛ د جګړې پر مهال کلفتان او ارموتولویان (په غرنیو سیمو کې چریکي جنګیالي) بیاځلي را پورته شول.
ورته مهال یو شمېر یونانیانو د عثماني بروکراسۍ د غړو په توګه په عثماني دولت کې مخکښ ځایګی درلود. یونانیانو د ارتودکس کلیسا چارې د قسطنطنیې له نړیوال پاتریاک نشین څخه اداره کولې ځکه د ارتودوکس عالی کلیسا روحانیون تر ډېره یوناني الاصله و. له همدې امله د عثماني سترواکۍ په قضایي نظام کې کې د ارتدوکس رعیت (رومي ملت) پر وړاندې له پاتریاک سلسله مراتبو کار اخیستل کېده.
د یونان ارتودکس کلیسا د ملي هویت د ساتلو، یوناني ټولنې د ودې او یوناني ملت پالنې په بیا را ژوندي کولو کې اساسي رول لوباوه. له همدې امله د اتلسمې پېړۍ په لومړیو او له هغو څخه وروسته په قسطنطنیه کې د فاناریوتانو په نوم د یوناني مخکښو کورنیوغړو د عثماني سترواکۍ په بهرني سیاست او بالاخره د هغو په بشپړې بروکراسۍ پام وړ رول درلود.
۵۴ (عدد)
۵۴ یا  يو د طبيعي عددونه څخه دي. چي د ۵۳ څخه  مخکي او د ۵۵ وروسته موجود دي.
په رياضي کې
په رياضي کې ۵۴:
په کلینډر کې
۵۴ کولاي سي:
په کیمیا کې
۵۴ د زېنون اټومي عدد ده
سويس
سویس چې رسمي نوم یې د سویس کنفدراسیون دی په لویدیځه اروپا کې پروت هیواد دی. چې د شمال له لوري د آلمان، له ختیځ څخه د اتریش او لیختن اشتاین، سویل کې له ایټالیا او په لویدیز کې له فرانسه سره ګډه پوله لري. سویس ۰۰۰'۰۰۰'۸ نفوس او ۲۸۰'۴۱ کیلومتره مربع مساحت لرې د حکومت ډول یې فدرال دی چې له ۲۶ کانتونونو څخه جوړ شوی دی هر کانتون ځانته ایداري جوړښت لرې. پلازمینه یې د برن ښار دی او نور مهم ښارونه یې زوریخ، جینیوا او بازل دي. سویس په نړۍ کې یوله بډایه هیوادونو څخه شمیرل کیږی چې د هر وګړې کلنی عاید یې ۰۰۰'۳۹ ډالر دي.
هندوکش
هندوکش ( په پارسی کې : سلسلہ کوہ هندوکش، په اردو کې: ہندوکش، په هندی کې: हिन्दु कुश) د غرونو لړۍ ده چې په افغانستان کې د پاکستان په شمال لویدیځ کې پرته ده. هندوکش د نړۍ څلورم لویه د غرونو لړۍ ده.
سويس
دا هیواد څلور رسمی ژبي لري چې عبارت دي له فرانسوي، الماني، ایټالوي او رومانیایي. سویس د نړۍ په سطحه یو بی طرفه هیواد شمیرل کیږې چې له ۱۸۱۵م کال را پدیخوا په هیڅ جګړه کې نه دی ښکیل شوی ددی ترڅنګ په یاد هیواد کې د نړۍ زیات شمیر سازمانونه هم شتون لرې لکه سره میاشت، نړیوال سوداګریز سازمان د اروپایی ټولنی دوهم دفتر نړیوال سازمان او د فوټبال لوبی مرکزی دفتر فیفا هم پدی هیواد کې شتون لرې.
هندوکش
د هندوکش نوم
په ۳۲۹ کال عیسوی سنی مخکې ستر سکندر د هندوکش سیمې ته ورسېده او دغه غرونو ته د نوم ورکړ ( په پښتو کې: هندوستاني قفقاز). د هندوکش غر تر ۷ پېړۍ پورې د پاریاترا پروته (पारियात्र पर्वत) په نوم یادېده.
سويس
جغرافیه
سویس په منځنۍ اروپا کې موقیعت لري چې ټول مساحت یې ۲۸۵'۴۱ کیلومتره مربع ته رسیږي، همدارنګه یاد هیواد له المان، فرانسه، ایټالیا، اتریش او لیختن اشتاین سره ګډه پوله لري. سویس نړیوالو اوبو ته لار نه لري اما کولي شي د راین سیند نه په ګټې اخییتلو سره تر بازل ښار پوري خپل تجارتي مالونه له همدي سیند له لاری سمندر ته ورسوي.
هندوکش
د هندوکش نوم
وېشنيزه:هندوکش وېشنيزه:افغانستان وېشنيزه:پاکستان
سويس
اداري ویش
د سویس هیواد ولایتونو نوملړ (د سویس هیواد د کانتونونو نوملړ/کانتون) سویس چې د اروپا لوی وچې په منځ کې پروت دی 26 ولایتونه لرې چې عبارت دی له:
تاریخ
د سویس هیواد بنسټ په ۱ اګست ۱۲۹۱م کال ایښودل شوی دی، یاده ورځ په سویس کې ملي رخصتي (د سویس هیواد د زوکړئ ورځ) وي.
کلتور
سویس کابو ۸ میلیونه وګړي لري چې له ډلی نه ۲۵% سلنه مهاجرین جوړوي. اوسمهال په یاد هیواد مې څلور رسمي ژبي الماني، فرانسوي، ایټالوي او رومانیایي دي.
اقتصاد
له اقتصادي پلوه سویس د نړۍ یوله بډایه هیوادونو څخه دی چې د هروګړي کلنی عاید یې ۸۰۰۰۰ ډالره دی.
سیاسی جوړښت
سویس د لومړی ځل لپاره په ۱۲۹۱ کال کې له دري ولایتونو (کانتون/کانتونونو) څخه (شویڅ اوري اوب والدن څخه جوړ شو، اوس مهال یاد هیواد په ۲۶ ایداري برخو ویشل شوی دی.
سرچينې
وېشنيزه:د اروپا هېوادونه وېشنيزه:سويس وېشنيزه:هېوادونه
زابار
زابار سیمه په مالتي Żabbar) د مالتا هیواد په سویلي هاربور سیمه کې پروت ښار دی.
بهادر
بهادریا زړور د تکړه خلکو یا تکړه جنګیالیو لپاره استعمالیږی.
ښايستو
ښايستو د استاد سعد الدين شپون څلورم ناول دى استاد شپون تر دې وړاندې د شين ټاغي ، گټيالي او سمڅې ياران په نامۀ درې ناولونه کښلي او خپارۀ کړي و. کلونه پخوا د بوډا او سيند په نامۀ ناول له انگريزي د دوى په قلم پښتو ته ژباړل شوى. د استاد شپون د لنډو کيسو ټولگه ، د بنگي غاړه او د شعرونه مجموعې هم خپرې شوې دي د استاد نثر د ډيرو په وينا خوږ دى او خپل سبک لري.
وېشنيزه:پښتو کتابونه
نخست (اونيزه)
نخست يوه افغاني اوونيزه ده.
وېشنيزه:افغاني چاپي رسنۍ
د مقدس واتسلاف کليسا
د مقدس واتسلاف کليسا (په چېکي: Katedrála sv. Václava) د گوټي سبک یوه مشهوره کليسا ده چې د چېک په جمهوريت کې په موراويا کې د اولوموڅ په ښار کې د واتسلاف په ميدان کې پرته ده. نوموړي کليسا د ۱۱۰۰ کال څخه تر ۱۱۳۹ کال پوړي جوړېدله، په ۱۱۳۹ کال کې د اسقف Jindřich Zdík لخوا تقديس شوه او په اوس وخت کې په موراويا کې د لوی اسقف مهم مرکز او مقر هم دي. په دی کلیسا کې په ۱۴۶۹ کال کې مجارستاني واکمن ماتیاس کوروين د چېکي کاتوليکي اشرافانو لخوا د چېکي پاچا په توگه وټاکل شو.
وېشنيزه:د چېک جمهوريت يادگارونه وېشنيزه:اواوموڅ
منيپور
منيپور (انگرېزي:Manipur) د هند يو رياست (ايالت) دی.ددې رياست د وگړو شمېر 2,721,756 دی، او ددې ځمکه يا مساحت 22,347 مربع کيلوميټر ده.په رسمي توگه دلته له ټولو زياته منيپوري ژبه ويلی کېږي.ددې رياست پلازمېنه د ايمپال ښار دی. ددې رياست د تعليم يافته (هغه خلک چې ليک لوست کولای شي) 79.85 په سله دي.په دې ټول رياست کې 25.1 په سله خلک په ښارونو کې اوسيږي او نور په کلو کې.
نورلولئ
وېشنيزه:د هند ايالتونه او مرکزي سيمې
وېشنيزه:منيپور
د مالتا هیواد سیمې
مالتا هیواد په ټوله کې په پنځه ایدازي سیمو ویشل شوې ده.
د مالتا هیواد بیرغ
د امریکا په متحده ایالاتو کې د اعتدال پالنې خوځښت
د امریکا په متحده ایالاتو کې د اعتدال پالنې خوځښت، د الکولو د لګښت د محدودولو خوځښت دی. دغه خوځښت چې له ۱۹۲۹ ز کال نه تر ۱۹۳۳ ز کال پورې د الکولو د ممنوعیت په برخه کې د امریکا د متحده ایالاتو د اساسي قانون د اتلسمې اصلاحیې د نه بریا له امله خپل اوج ته رسېدلی و، په نولسمه او شلمه پېړیو کې یې د امریکا په ټولنې او سیاستونو زیات اغېز درلود. نن ورځ داسې بنسټونه شته چې، د اعتدال پالنې دودولو ته دوام ورکوي.
لومړنۍ اعتدال پالنه: ۱۷۸۴- ۱۸۶۱ ز کال
د اتلسمې پېړۍ په پای او د نولسمې پېړۍ په پیل کې، ګڼ شمېر عواملو د الکولیزم په پراختیا کې ونډه لرله چې د ژوندانه د شریک ځورونه، کورنیو ته نه پام او سخته بېکاري یې له ځان سره لرله. امریکایانو چې عادت درلود، «له لمر خاته نه تر لمر پریوتوپورې» سپک الکولي څښاکونه، لکه: د مڼې اوبه څښل، د الکولو په لوړ مصرف یې پیل وکړ او ارزان بیه لوړه سلنه لرونکي الکول، لکه: (د ښکېلاک پر مهال) رام او ویسکي (له انقلاب وروسته) یې له کچې زیات وڅښل. په کراره بڼه په زیاته کچه د ارزان بیو الکولو په پیرلوسره یو شمېر قانونه نافذ شول.
د اعتدال پالنې خوځښت، په ۱۷۸۴ ز کال کې د بنجامین راش د مقالې پر بنسټ، د انسان په بدن او ذهن باندې د اور لرونکې ارواه د اغېزو په اړه څېړنه، چې له کچې زیات د الکولو لګښت یې د انسان جسمي او اروايي روغتیا ته تاواني وباله، وزېږېد. په کانتیکات کې په یوه ټولنه کې ۲۰۰ بزګرو د راش له څېړنې نه په اغېز، د ویسکي د ممنوع کولو په موخه په ۱۷۸۹ ز کې د اعتدال پالنې ټولنه رامنځته کړه. ورته ټولنې په ۱۸۰۰ ز کال کې په ویرجینیا ایالت او په ۱۸۰۸ ز کال کې په نیویارک کې رامنځته شوې. د راتلونکې لسیزې په اوږدو کې په اتو نورو ایالاتونو کې هم د اعتدال پالنې مؤسسات رامنځته شول چې یو شمېر یې په ایالتي کچې وې. دغه ځوان خوځښت په منځنۍ کچه د الکولو څښل جایز بلل. د دغه خوځښت ډېری مشرانو خپلو چارو ته وده ورکړه او د سبت (په انګلیسي: Sabbath)  د مراعت کولو او نورو اخلاقي مسایلو اړوند یې ځایګی ونیو، خو د ۱۸۲۰ مې لسیزې تر پیله داخلي سیاسي ناندرۍ د خوځښت د درېدو لامل وګرځېدې.
یو شمېر مشرانو یې د خپلو موخو د مخ پر وړو په برخه کې استقامت وکړ. یو شمېر امریکایانو لکه د کانتیکات وزیر لیمن بیچر په ۱۸۲۵ ز کال کې د ټولو الکولي څښاکونو پر خلاف وګړو ته په ویناوو پیل وکړ. د امریکا د اعتدال پالنې ټولنه، په ۱۸۲۶ ز کال کې رامنځته او له دین او اخلاقیاتو سره د بیا ځلي لېوالتیا نه برخمنه شوه. د ۱۲ کلونو په اوږدو کې یې له ۸۰۰۰ زیاتې سیمه ییزې ډلې او له یو میلیون او ۲۵۰۰۰۰ نه زیات غړي لرل. په ۱۸۳۹ ز کال کې د اعتدال پالنې ۱۸ ژورنالونه چاپ شوي و. په همدې ترتیب د پروتستانت او کاتولیک کلیسا ګانو یو شمېر مشرانو د اعتدال پالنې په دودولو پیل کړ. د ۱۸۳۰ مې لسیزې په نیمايي کې دغه خوځښت، په دوو برخو ووېشل شو: د هغو اعتدال پلوو ترمنځ چې یو شمېر الکولي څښاکونو ته یې اجازه ورکوله او د هغو منع کوونکو ترمنځ چې د الکولو د منع کولو او یا محدودولو په موخه یې قوانین ترویج کول، له ۱۸۳۰ مې لسیزې وروسته، راډیکالانو او منع کوونکو د اعتدال پالنې په ډېری مؤسسو واک درلود، تر هغه وخت پورې چې اعتدال پالنه له ممنوعیت سره برابره شوه. په ۱۸۳۸ ز کال کې د اعتدال پالنې فعالانو د ماساچوست قانون جوړوونکي تر فشار لاندې راوستل، څو هغه قانون تصویب کړي، چې له مخې یې له ۱۵ ګیلنونو نه په کمه کچه د الکولو پلور محدود کړي. په ۱۸۴۰ مه لسیزه کې ګڼ شمېر ایالتونو هغه قوانین تصویب کړل، چې له مخې یې سیمه ییزو رایو ورکوونکو کولای شول څرګنده کړي، چې ایا د الکولي څښاک جوازونه د هغوی په کلیو کې صادر شي او که نه. په ۱۸۵۰ لسیزه کې، ۱۳ ایالتونو او قلمرونو په ایالتي کچه منع کوونکي قوانین (چې Maine Laws قوانین ورته ویل کېدل) تصویب کړل. په دغه دوره کې د اعتدال پالنې اصلاح غوښتونکو د یکشنبې له قوانینو، چې د شنبې په ورځ یې د الکولو پلور منع کاوه، ملاتړ وکړ.
د امریکا کورنۍ جګړې په دغه خوځښت فلج کوونکی برید وکړ. په سویل کې اعتدال پلوه ډلې، د هغو د شمالي سیالانو په پرتله کمزورې شوې او ونه توانېدې چې د ایالتونو په کچه هېڅ ډول ممنوع کوونکی قانون تصویب کړي،  د جګړې په پای ته رسېدو سره په شمال کې یو شمېر منع کوونکي قوانین لغوه شول. د جګړو دواړو لورو د الکولو پلور د جنګي فعالیتونو په برخې واړاوه او د اوربشو په اوبو جوړوونکو او تقطیر کوونکو (شراب جوړوونکو) باندې یې د مالیاتو په لګولوسره د جګړې لپاره مالي سرچینې برابرولې. د غلامۍ مسئلې اعتدال پالنه له منځه یووړه او اعتدال پالونکې ډلې له منځه ولاړې، تر هغه مهاله چې په ۱۸۷۰ مه لسیزه کې بیا رامنځته شوې.
د اعتدال پالنې تیاتر
اعتدال پالنې د تیاتر یو بشپړ ژانر رامنځته کړ. په ۱۸۲۵ ز کال کې، د The Forgers په نامه ډارماټیک شعر د سویلي کارولینا په چارلستون سیمه کې په چارلستون تیاتر کې نندارې ته وړاندې شو. په ۱۸۴۱ ز کال کې د دوګلاس جیرولد له خوا لیکل شوې بله مهمه ډرامه Fifteen Years of a Drunkard’s Life خپره شوه. هماغه ډول چې دغه خوځښت د ودې او غوړېدو پر لوري روان و، دغو ډرامو د عامه وګړو ترمنځ ډېر محبوبیت وموند. د The Drunkard په نوم د ډبلیو ایچ سمیت اثر، چې په ۱۸۴۱ ز کال کې په بوسټون کې نندارې ته وړاندې شو، له ۱۴۴ ځله نندارې وروسته د امریکا په بارنوم موزیم کې په ښکتنۍ براډوې کې تولید شو. دغې نندارې ډېرمینه وال پیدا کړل اونوموړې ډرامه، د امریکا د تیاتر اصلي بهیر ته د اعتدال د روایت د ننوتو په توګه پېژندل کېږي. دغه ننداره تر ۱۸۷۵ ز کال پورې د نیویارک تیاتر له اصلي صحنو نه یوه وه. The Drunkard د اعتدال پالنې د ډرامې له یوې معمولې بڼې پیروي کوله: اصلي کرکټر د الکولو له امله له غورځېدا سره مخامخ کېږي او د الکولو د څښلو له غندلو وروسته، هغه خپل ژوند له ستونزو نه بېرته خلاصوي. د اعتدال پالنې ډرامو د تیاتر د یوه ژانر په توګه خپلې ودې ته دوام ورکړ او د لېږد رالېږد د یوې وسیلې په توګه، د اوسپنې د پټلۍ په رامنځته کېدو سره پیاوړې شوې. دغه نوښت د تیاتر کمپنیو ته دا وړتیا ورکړه چې، تر ډېره ګرځنده اوسي او له یوه ښار نه بل ښار ته سفر وکړي. د امیل زولا له Drink رمان سره د ډیوېد بلاسکو د اعتدال پالنې د ډارمې د همغږې بڼه، په ۱۸۷۹ ز کال کې د سان فرانسېسکو په بالدوین تیاتر کې نندارې ته وړاندې شوه، چې ان تر لویدیځو سواحلو ورسېده. هغه انځور چې د Drunkard’s Progress تر عنوان لاندې د مقالې په سر کې ځای لري، د اعتدال پالنې خوځښت ښيي. دغه انځور د یوه مست او نشه سړي ژوند انځوروي چې مېرمن یې په کراره سره ترې ځي او د سړي شپه تر مرګه رسېږي. دغه انځور موږ ته را ښيي چې، شراب خوړل یو ټولنیز فعالیت دی، چې د خلکو لپاره بې وزلي، مړینه او یوازیتوب له ځانه سره لري.
په مین (Maine) کې لومړۍ بریاوې
مین د اعتدال پالنې د خوځښت لومړنی بستر و، په نړۍ کې د بشپړ پرهېز کولو لومړنۍ ټولنه په ۱۸۱۵ ز کال کې په پورتلنډ کې رامنځته او په ۱۸۳۴ ز کال کې په ایالتي کچه د اعتدال پالنې ډله جوړه شوه. دغو ډلو په ۱۸۳۸ ز کال کې هغه مهال چې په ایالتي قانون جوړوونکو یې فشار راوړ، څو د پنځلس ګیلنو قانون تصویب کړي، لویه بریا یې ترلاسه کړه چې له مخې یې په کمه کچه د الکولي څښاک پلور محدود شو. د دغه قانون عملي اغېز په دې کې و چې، شراب یې د بډایانو په واک کې ورکول، هغوی یوازې هغه کسان وو چې، کولای یې شول، په دغه کچه شراب وپېري. دغه پریکړه په دوو کلونو کې لغوه شوه. په ورته مهال په ۱۸۵۱ ز کال کې د مین قانون تصویب شوچې له مخې یې د الکولي څښاکونو تولید او پلور منع شو. له همدې امله مین،«له شرابو پاک» لومړنی ایالت شو. په همدې حال کې«د درملنو، میخانیکي او تولیدي موخو» لپاره د قانون استثنی په دې معنا وه چې، شراب بیا هم یو شمېر کسانو ته د لاسرسي وړ وو.
آلبر کامو
آلبير کامو په ١٩٣٤ کال له سيمون هاى سره واده وکړ چې هغه په موفينو روږدې وه، چې د دوى دغه واده تر يوه کاله دوام وکړ او د سيمون په خيانت پاى ته ورسېده او کامو بيا په ١٩٤٠ کال کې له فرانسين فور سره واده وکړ. کامو د دوهمې نړيوالې جگړې په رانږدې کېدو سره د سرتيري په توگه خپل نوم ثبت کړ خو د سېل ناروغۍ له امله ونه منل شو. هغه پدې مهال د جمهوري پړاو ورځپاڼې اېډېټر وو چې په ١٩٤٠ کال کې د الجزاير د سانسور ادارې پرې د تړلو امر وکړ. د همدې کال په مارچ مياشت کې د ملي امنيت لپاره د گواښ په توگه معرفي شو او وړانديز ورته وشو چې له ښار څخه ولاړ شي او له همدې سره آلبرت کامو مخ په پاريس وخوځېده او هلته يې د پاريس مهال له ورځپاڼې سره خپل کار پيل کړ او وروسته له نازي لښکر څخه د ليرې والي په خاطر د ورځپاڼې له نورو کارکوونکو سره لومړى کلرمون فران ښار او بيا لويديځ ښار بوردو ته ولاړ.
آلبير کامو په ١٩٤٢ کال کې د بېگانه په نوم خپل ناول او د سيزيف افسانې په نامه د خپلو فلسفي مقالو ټولگه کتابونه خپاره کړل. د کاليگولا ننداره يې په ١٩٤٣ کې خپره کړه او د پنځوسمې لسيزې تر پايه يې څو ځله سمه او بيا بيا وکتله. په همدې کال يې د يوه جرمني دوست ليکونه کتاب هم په پټه توگه چاپ او خپور کړ. آلبير کامو د جرمنانو سخت ضد وو او په ١٩٤٢ کال کې يې د فرانسوي مقاومت د ډلې غړيتوب تر لاسه کړ او په راتلونکي کال کې يې په پټه د ورځپاڼې چلونې ته مخه کړه. آلبير کامو د طاعون په نوم ناول په ١٩٤٧ کال خپور کړ او د هغه مهال تر ټولو په غوره او ډېر پلورل کېدونکي کتاب واوښت. آلبير کامو د خبريالۍ په ډگر له اوږده کار وروسته په ١٩٤٧ کال کې دغې لړۍ ته د پاى ټکى کېښود او دوه کاله وروسته يې د عادلانو په نوم ننداره خپره کړه او خپل فلسفي اثر يې د ياغي انسان په نامه په ١٩٥١ کې له چاپه وايستله. هغه څه وخت په يونسکو کې کار وکړ او بالاخره يې په ١٩٥٢ کال کې هلته استعفا ورکړه، هغه هم ځکه چې ملگرو متلونو د جنرال فرانکو تر مشرۍ لاندې د اسپانيا غړيتوب رد کړى وو.
کامو د خپل عمر تر پايه د الجزاير د خپلواکۍ مخالف وو او د فرانسوي توکمه الجزايرانو د ايستلو غوښتنه يې کوله خو په عين حال کې يې هېڅکله هم د مسلمانانو د حقوقو د نشتوالي په اړه له خپلو څرگندونو لاس وانه خيست. کامو په ١٩٥٥ کال کې يو ځل بيا خبريالۍ ډگر ته ننوت او له اکسپرس ورځپاڼې سره يې کار پيل کړ او د ټوټې الجزاير په نامه يې په اتو مياشتو کې ٣٥ مقالې وکښلې، او ورسره په څنگ کې يې پياوړي داستاني اثار وپنځول. آلبير کامو په ١٩٥٧کال د ادبياتو د نوبل جايزه تر لاسه کړه او د ځوانۍ له نظره دوهم ليکوال وو چې تر هغې ورځې يې د نوبل مشهوره جايزه خپله کړې وه. آلبير کامو له جالب او بوخت ژوند وروسته د ١٩٦٠ کال د جنورۍ په څلورويشتمه نېټه د يو سفر پر مهال د موټر د ټکر له امله ومړ.
سرچینې
وېشنيزه:سیاست وېشنيزه:سیاستپوهنه
جېمز اېډمسن
جېمز کرېگ اېډمسن (انگلیسي: James Craig Adamson) – (زوکړه: ۳-مارچ-۱۹۴۶) د ناسا پخوانی ستورمزلی او د امریکا د پوځ کورناستی (متقاعد) ډگروال دی. واده یې کړی او درې بچیان لري. جېمز اېډمسن د تشیال په دوو ماموریتونو ایس‌ټي‌ایس-۲۸ (STS-28) او ایس‌ټي‌ایس-۴۳ (STS-43) کې گډون کړی چې ټولټال ۲۶۳ واره پر ځمکې را څرخېدلی او په تشیال کې یې ۳۳۴ ساعته تېر کړي دي. له ناسا څخه تر تقاعد وروسته، نوموړي د الایډ سیگنل (Allied Signal) په نامه شرکت کې، چې وروسته له هني‌ویل (Honeywell) شرکت سره یو ځای شو، کار پیل کړ او په ۲۰۰۱ کې له هغه ځایه هم تقاعد شو. جېمز له ۳۰۰۰ ساعتونو څخه زیات تر ۳۰ زیاتې بېلابېلې چورلکې او الوتکې چلولي دي.
شخصي ژوند
جېمز اېډمسن د ۱۹۴۶ د مارچ پر ۳مه د نیویارک په وارسا (Warsaw) کې زېږېدلی دی. نن سبا د ورجینیا په فیشرزویل (Fishersville) کې له خپلې مېرمنې او دوو بچیانو سره ژوند کوي.
د مالتا هیواد د ښارونو نوملړ
د مالتا هیواد ښارونه په دې لینکنه کې د مالتا هیواد د پنځو مشهوره ښارونو نومونه ښودل شوي.
صربیایي ژبه
سربیایي ژبه په صربیایي ژبه српски језик / srpski jezik) یوه هندي اروپایي ژبه ده چې د سویلي سلوانیایي ژبو پوری اړوند ده.
۵۵ (عدد)
۵۵ یا  يو د طبيعي عددونه څخه دي. چي د ۵۴ څخه  مخکي او د ۵۶ وروسته موجود دي.
په رياضي کې
په رياضي کې ۵۵:
په کلینډر کې
۵۵ کولاي سي:
په کیمیا کې
۵۵ د سېزيوم اټومي عدد ده
سرچينې
وېشنيزه:۵۵ (عدد)وېشنيزه:طبيعي عددونه وېشنيزه:تام عددونه وېشنيزه:دوه رقمي عددونه وېشنيزه:طاق عددونه وېشنيزه:مرکب عددونه وېشنيزه:فیبوناچې عددونه
مشارکت ملي (اونيزه)
مشارکت ملي د يوې افغانۍ اوونيزې نوم دی.
وېشنيزه:افغاني چاپي رسنۍ
د پوهاند صدیق الله رښتین عالي لېسه
د پوهاند صدیق الله رښتین عالي لېسه د ننگرهار ولایت، د جلال اباد ښار شمال لور، د ټولگټو ریاست ترڅنگ واقع دی. دا لېسه په .... کال کې د دولت په چوکاټ کې په رسمي ډول جوړه او د زده کوونکو پرمخ پرانېستل شوه.
تړلې لیکنې
جلالکوټ ننگرهار لغمان کونړ بنغر قلعه علي میران قلعه غولا قلعه سرگینک ولایتي قلعه جانان خان قاسم اباد
وېشنيزه:ښوونځي وېشنيزه:د افغانستان ښوونځي وېشنيزه:د ننگرهار ښوونځي وېشنيزه:د نړۍ ښوونځي وېشنيزه:د افغانستان لېسې وېشنيزه:د ننگرهار لېسې
ايمن الظواهري
أیمن الظواهری (په عربی: أيمن محمد ربيع الظواهري‎) (زېږېدنه:۱۹ یونو ۱۹۵۱) د مصر ډاکتر،شاعر او د القاعدې مشر دی. أیمان الظواهری په مصر کی پیدا شو. پلار یی د درملپوهنی استاذ وو. کله چه آیمان الظواهری په القاهره کی د طبابت په پوهنتون کی زدکړه کوله نو د الاخوانو المسلمونو غړی وو. په ۱۹۷۵ کال کی ایمان د الجهاد الاسلامی تنظیم غړی شو.
افغانستان
په ۱۹۷۹ کال کی شوروی پوځ پر افغانستان یرغل وکړ او أیمان الظواهری افغانستان ته ولاړ. هغه په افغانستان کی د مجاهدینو سره د شوروی پوځ په خلاف جگړه کوله. هغه په جگړه کی د اسامه بن لادین ملاقات وکړ.
وېشنيزه:القاعده
ویکتور م. افاناسیف
ویکتور میخایلویچ افاناسیف (انگلیسي: Victor Mikhailovich Afanasyev، روسي: Виктор Михайлович Афанасьев) – (زوکړه: ۳۱-ډسمبر-۱۹۴۸) د روسیې په هوايي ځواکونو (Russian Air Force) کې ډگروال او د یوري الکسویچ گاگارین د ستورمزلو په روزنځي (Yuri Alekseyevich Gagarin Cosmonaut Training Center) کې ازمېښتي ستورمزلی دی. نوموړی د ۱۹۴۸ د ډسمبر پر ۳۱مه د روسیې په بریانسک (Bryansk) ښار کې زېږېدلی دی. ویکتور له يلېنا افاناسیفا (Yelena Afanasyeva، زوکړه: ۱۹۵۲) سره واده کړی او دوه بچیان لري. پلار یې (میخایل افاناسیف Mikhail Afanasyev) مړی شوی او مور یې (ماریه افاناسیفا Marya Afanasyeva) د بریانسک ښار په یوه سیمه کې ژوند کوي. ویکتور له فوټبال، لامبو او سیاحت سره مینه لري.
زده‌کړې
ویکتور افاناسیف په ۱۹۷۰ کې له کچینسکویې پوځي پیلوټ ښوونځي (Kachynskoye Military Pilot School) څخه، او په ۱۹۸۰ کې د مسکو له اوردژونیکیدزې هوايي‌چلند انسټیټیوټ (Ordzhonikidze Aviation Institute) څخه فارغ شوی دی.
د امریکا د متحده ایالاتو د صنعت او تکنالوژۍ تاریخ
د امریکا د متحده ایالاتو د صنعت او تکنالوژۍ تاریخ، په نړۍ کې د تکنالوژي له پلوه د یوه پرمختللي هېواد په توګه د امریکا د متحده ایالاتو د رامنځته کېدو څرګندويي کوي. ځمکې او لوستو کارګرانو ته لاسرسي، د ځمکې لرونکو د اشراف واکۍ یا ارستوکراسۍ نشتوالي، د کارجوړونې اعتبار، اقلیمي بدلونونو او په لوړه کچه لوستو او لویو بازارونو ته لاسرسي، د امریکا په چټک صنعتي کېدو کې مرسته کړې ده. د سرمایې موجودیت، د بېړۍ چلېدونکو سیندونو په ساحلي لارو کې د آزادو بازارونو ودې، د پراخو طبیعي سرچینو شتون او د انرژۍ ارزانه استخراج ټولو دغو لاملونو د امریکا له چټک صنعتي کېدو سره مرسته کړې ده. د ۱۹ مې پېړۍ په نیمايي کې د رېل ګاډي د لویو لیکو په مرسته چټک ترانسپورت او د ایالتونو ترمنځ د لویې لارې سیستم چې د ۲۰ مې پېړۍ په ورستیو کې رامنخته شو، بازارونو ته وده ورکړه او د لېږد رالېږد او تولید لګښتونه یې راکم کړل. حقوقي سیستم سوداګریز عملیات اسانه کړل او د هوکړو تضمین یې رامنځته کړ. هغو کار جوړوونکو چې د ۱۸۱۲ ز کال په جګړه کې  (۱۸۰۷- ۱۸۱۵ز) د بریتانیا د محاصرې او بندیزونو له امله له اروپا جلا شوي وو، په شمال ختیځ کې یې کارخونې پرانیستلې چې د بریتانیا له نوښتونو  یې په الهام اخیستو چټک صنعتي کېدلو ته زمینه برابره کړه.
د یوه خپلواک ملت په توګه د امریکا د متحده ایالاتو له را څرګندېدو وروسته، دغه هېواد له علومو او نوښتونو ملاتړ کړی دی. په نتیجه کې یې متحده ایالات د بریټانیکا له ۳۲۱ لویو اختراعاتو  د ۱۶۱ زېږون ځای دی، چې په کې الوتکه، انټرنیټ، مایکروچېپ، لایزر، ګرځنده ټلیفون، یخچال، برېښنالیک، مایکروېو، شخصي کمپیوټر، مایع- کریسټال نمایشي صفحې، د نور ورکوونکو ډایوډونو (LED) ټکنالوژي، هوا سړونکی سیستم، اسمبلي لاین (assembly line)، سوپر مارکیټ، بار کوډ او د صرافۍ اتومات ماشینونه او نور اختراعات شاملېږي.
په ۱۷۸۳ ز کال کې د امریکايي انقلاب له پای ته رسېدو وروسته، نوي دولت د مالکیت پیاوړي حقونه د بریتانیا تر واکمنۍ لاندې رامنځته کړل او د مالکیت د دغو حقونو د خوندیتوب لپاره یې لازم قانوني حاکمیت رامنځته کړ. د اختراع د ثبت نظریه د اساسي قانون د اتمې برخې په لومړۍ ماده کې ځای پر ځای شوه، چې کانګرس ته یې اجازه ورکوله« چې د ګټمنو هنرونو او علومو وده، د هغو رامنځته کوونکو او نوښتګرانو ته د یوې ټاکل شوې مودې لپاره د هغوی د اړوندو لیکنو او نوښتونو د ځانګړي حق د خوندیتوب له لارې ترویج کړي». د امریکايي الی ویټنی له خوا د پنبې پاکوونکې وسیلې په اختراع سره، پنبه د امریکا په متحده ایالاتو کې د ټوکرو د نوي صنعت لپاره په بالقوه ډول د ارزانې او لاسرسي وړ سرچینې په توګه برابره شوه.
د معاصرو تولیداتو څېړونکي څرګندوي، هغه مهال چې لوی اقتصادي او تکنالوژیکي بدلونونه په کې رامنځته شول، د ۱۹ مې پېړۍ وروستۍ نیمايي او د ۲۰ مې پېړۍ لومړۍ نیمايي وه. په دغه مهال کې دغه هېواد (امریکا) له کرنیز اقتصاد نه په پیاوړي صنعتي ځواک بدل شو، چې د نړیوال تولید له درېیمې برخې زیات تولیدات یې لرل.
امریکايي مستعمرو په ۱۷۸۳ ز کال کې خپلواکي ترلاسه کړه، هغه مهال چې په صنعتي تولید کې د پام وړ بدلونونه او همغږۍ رامنځته شوې او تولیدات له لاسي ډول د کارخونو ډول ته واوښتل. له داخلي پرمختګونو سره د ترانسپورت د ملي زیربنا ودې او له کورنۍ جګړې وړاندې د تکنالوژیکي نوښتونو یوځای والي، د صنعتي بنسټونو پراخوالي، همغږۍ او د تولید کچې زیاتوالي ته لار برابره کړه. د ۲۰ مې پېړۍ د اوښتون پر مهال امریکايي صنعت له اقتصادي پلوه د خپلو اروپایي سیالانو ځای نیولی و او دغه هېواد، د خپل پوځي ځواک په پیاوړي کولو پیل وکړ. په داسې حال کې چې لوی اقتصادي بحران یې تکنالوژیکي تحرک وګواښاوه، خو له دویمې نړیوالې جګړې وروسته امریکا د نړۍ د لویو دوو ځواکونو د یوه په توګه راڅرګنده شوه. د شلمې پېړۍ په دویمه نیمايي کې هغه مهال چې متحده ایالات په سیاسي، اقتصادي او پوځي ډګر کې له شوري اتحاد سره سیالي ته ننوتل، دولت د علمي څېړنو او ټکنالوژیکي ودې په برخه کې په زیاته کچه پانګونه وکړه ،چې د فضايي الوتنو، محاسبو او ځیرکې ټکنالوژۍ (biotechnology) په برخو کې د پرمختګونو لامل وګرځېده.
علم، تکنالوژي او صنعت، نه یوازې د امریکا اقتصادي بریا ته پیاوړتیا وربښلی، بلکې د هغو له بېلابېلو سیاسي بنسټونو، ټولنیز جوړښت، روزنیز نظام او کلتوري هویت سره یې هم مرسته کړې ده.
افغان لیکوال
افغان لیکوال د ژباړې خدمات
په افغانستان کې د ژباړې د باکیفیته او معیاري خدماتو د وړاندې کولو په موخه د افغانستان د ژباړې او څېړنې مرکز د پیاوړو لیکوالانو او ژباړنانو لخوا جوړه شوې اداره ده چې په افغانستان کې د ژباړې په برخه کې د تجربې، لوړ ظرفیت او کیفیت په برخه کې بې سیاله خدمات وړاندې کوي. افغان لیکوال د ژباړې خدمات د افغانستان د حکومت له ټولو اړوندو ادارو څخه د فعالیت د جوازونو په لرلو سره کولای شي په ډاډ وړ کیفیت او معیار سره رسمي او غیررسمي اسناد د نړۍ په مروجو ژبو کې یوې او بلې ته په پام وړ ظرفیتونو او کیفیت سره په تر ټولو لوړ ممکن مقدار سره وژباړي. افغان لیکوال د مطرح او پیاوړو لیکوالانو او ژباړنانو په درلودلو سره نه یوازې د ژباړل کېدونکو توکو کیفیت تضمینوي بلکه په لوړه کچه د متنونو د اوډون او سمون تضمین کوي. د افغان لیکوال ادارې کار‌ډلې چې له کلونو راهیسې د ژباړې او تحقیق په برخه کې په بېلابیلو ادارو او رسنیو کې خدمت کړی په لوړو ظرفیتونو سره د لیکنۍ او گړنۍ ژباړې، متن اوډنې، دوبلې او طراحۍ په برخه کې په نړۍ‌وال معیار برابر خدمتونه وړاندې کولای شي. د افغان لیکوال کار‌ډلې له ۱۳۸۳ لمريز کال راهيسې په بېلابېلو برخو کې د نړۍ له بډايو ژبو څخه د هېواد رسمي ژبو ته گڼ کتابونه، مقالې، مرکې، مستندونه، فلمونه، دوبلې او رسمي او غیر رسمي اسناد ژباړلي او په دې برخه کې يې د وړتیاوو په روزنه کې برخه اخیستې.
خدمات
برېښنالیک: afghanwriter.af@gmail.com
کلاشېنکوف اې کې ۴۷
کلاشېنکوف اې کې ۴۷ (په روسی: Автомат Калашникова) چی د AK-47 په نوم هم پېژندل شوی دی د ۳۹×۷،۶۲ یو برید کوونکی خپل کاري توپک دی چی په شوروی اتحاد کی په ۱۹۴۷ کال کی د یو روسی عسکر Mikhail Kalashnikov لخوا طرح او جوړ شو. نوموړي وسله د ۱۹۴۹ کال څخه راهسی د Izmash د شرکت لخوا جوړېږي او تر اوسه پورې د نړی تر ټولو گن شمیر لرونکی او مشهور توپک دی. تر اوسه پورې په نړی کی د کلاشېنکوف اې کې ۴۷ سل میلیون توپکونه جوړ شوی دی.
د ټوپک پېژندنه
کلاشېنکوف اې کې ۴۷ یو برید کونکی او په خپله چارچونکي لاسی وسله ده چی د گاز د فشار په مرسته چې د باروت تر چاودنی وروسته رانځته کېږی، ویشتل کېږی. د گلنگدان سیستم یی څرخ کوونکی دی. نوموری وسله د ۳۹×۷،۶۲ یا ۳۹×۵،۵۴ گولی څخه کار اخلی. ویشتونکی سرعت یی ۶۰۰ گولی په دقیقه کی دی. اې کې ۴۷ په جاغور کې ۳۰ گولی لری. دغه وسله د ثابت قنداغ یا د کت کېدونکی قنداغ درلودلای سی. اې کې ۴۷ یو یو گولۍ یا جرعه ویشتلای سی. وزن یی ۴،۳ کیلو ته رسېږي.
د کلاشېنکوف ډولونه
وېشنيزه:ټوپکونه وېشنيزه:د اور وسلې وېشنيزه:روسي وسلې
عبدالله عزام
شهید عبدالله عزام (۱۹۴۱ – ۱۹۸۹ ) د فلسطین سنی مذهبی پوه، د لښکر طیبه بنسټ ایښودنکی او د اسامة ابن لادین مشاور وو چی په افغانستان کې د شورویانو پر ضد یی جگړه کاوه او د افغانانو د مجاهدینو سره مرسته کاوه. هغه په ۱۹۸۹ کال کی په پېښور کی په شهادت ورسېده.
ژوند
شهید عبدالله عزام په فلسطین کی په جنین کي زيږيدلی وو. په ۱۹۵۰کی شهید عبدالله عزام د اخوان المسلمون سره یوځای شو.په ۱۹۶۶ کال کی د قرآن د رده کړي لپاره دمشق ته ولاړ او د اخوان المسلمون ترجمان شو.
وېشنيزه:طيبه لښکر وېشنيزه:القاعده
ميگالايا
نورلولئ
وېشنيزه:د هند ايالتونه او مرکزي سيمې
وېشنيزه:ميگالايا
کندهار ملي راډیو تلوېزیون
کندهار ملي راډیو تلوېزیون (انګریزي: Kandahar tv‎‎) يو دولتي تلویزیوني چينل دي، چي د افغانستان، د کندهار ولايت ولایت څخه خپلې خپرونې تر سره کوي.
نور
کندهار راډيو ټلوېزيون په دولتي چوکاټ کې فعاليت کوي، ټولنيزې، سياسي، تفريحي او معلوماتي خپرونې لري، د راډيو خپرونې د سهار په ٧ بجې پيل او د شپې تر ١٠ بجې دوام کوي او د ټلوېزيون خپرونې د مازديګر په ۴ بجې پيل کېږي او د شپې تر ١١ بجو دوام کوي.
پټرا
پټرا (په انګرېزي: Petra، په عربي: البتراء) د اردن په سویلي ولایت معان کې یو لرغونی او تاریخي ښار دی چې پخوا د نبطیانو د حکومت پلازمېنه وه. دا ښار په دې خاطر ډېر مشهور دی چې د ډبرو ودانۍ لري او د اوبو منظم لښتي (ویالې) په کې را تېرې شوې دي. دې ښار ته 'ګلابي ښار' هم وايي هغه ځکه چې د ودانیو د جوړولو لپاره یې د غرونو سرې – یا – ګلابي رنګه تیږې توږلې دي. پټرا په ۲۰۰۷ کې د نړۍ په اوو نویو عجایبو کې وشمېرل شو. پټرا، چې په کابو ۳۱۲ مخږېږدي کلونو کې د عربي نبطیانو له خوا رغول شوی، د اردن نښه ده او همدا ډول په اردن کې تر ټولو زیات سیلانیان لري. نبطیان د عربو کوچیان وه او غوښتل یې چې له پټرا څخه یو لوی سوداګریز مرکز جوړ کړي هغه په دې خاطر چې دا ځای د سیمې په کچه ټولو سوداګریزو لارو ته نږدې وو.
سویډني ژبه
سویډني په انګلیسي Swedish) یوه هندي اروپایي ژبه ده چې په سویډن او د فینلنډ ځینو سیمو کې پری خبري کیږي.
هندو فلسفه
هندو فلسفه د هندوییزم هغه فلسفې، نړۍ‌لیدونه او ښوونې رانغاړي چې په لرغوني هند کې رامنځ‌ته شوې وې او شپږ نظامه (shad-darśana) په‌کې شامل دي: سامخیا، یوګا، نیایا، وایشېشیکا، میمامسا او وېدانتا. په هندي دود کې، د فلسفې لپاره د «Darshana- درشن» ګړنه کارول کېږي او د لیدلوري یا لرلید په معنی دی، او ریښه یې د سانسکرېټ ګړنې «drish» ګړنې ته رسېږي چې د «لیدلو، ازمایلو» معنی ورکوي.
دغه دودونه د استیکا (خدای‌باوري) فلسفي دودونو په نوم هم یادېږي او وېدایان د پوهې د معتبرې او مهمې سرچینې په توګه مني. لرغونی او د منځنیو پېړیو هند د ګڼ‌شمېر داسې فلسفي مکتبونو سرچینه وه چې په فلسفي مفهومونو کې سره موافق وو، خو وېدایان یې رد کړي دي، او دغه مکتبونه د ناستیکا هندي فلسفو (هترودوکس یا غیرارتودوکس) په نامه یادوي. په ناستیکا هندي فلسفو کې بودیزم، جاینیزم، چارواکا، آجیویکا او داسې نور شامل دي.
ډلبندي
د هند د تاریخ په اوږدو کې، د عام پېر (CE) له پیل څخه دمخه، شپږ ارتودوکس فلسفي مکتبونه رامنځ‌ته شوي وو او ځینو مکتبونو په لوړ احتمال سره، آن له بودا څخه دمخه ظهور کړی دی. ځینو څېړونکو دغه پوښتنه مطرح کړې ده چې، «د هندي فلسفې په هر ستر مکتب کې د لیدلورو تنوع او تکامل ته په کتو سره، له ځینو فرعي مکتبونو سره چې هترودوکس او ارتودوکس لیدلوري سره یوځای کوي، ایا د هترودوکس او ارتودوکس مکتبونو ډلبندي بشپړه او دقیقه ده او که نه؟».
له لرغوني پېر راهیسې، هندي فلسفه د استیکا او ناستیکا پر فکري مکتبونو باندې ډلبندي کېږي. د هندي فلسفې ارتودوکس مکتبونو ته «شاد درشن» («شپږ نظامونه») ویل کېږي. دغه شېما د دولسمې او شپاړلسمې پېړیو ترمنځ د وېدانتایانو له‌خوا رامنځ‌ته شوې او وروسته بیا د لومړیو لوېدیځي هندپېژندونکو له‌خوا منل شوې او د هندي فلسفې پر نومهالو پوهاویو باندې خپره شوې ده.
استیکا
د استیکا (ارتودوکس) شپږ فکري مکتبونه شتون لري. هر یوه ته یې «درشن» ویل کېږي او هر درشن، وېدایانو ته د اقتدار په سترګه ګوري. د استیکا هر درشن، همدا راز دغه فرضیه مني چې آتمان (ابدي ژوند) شتون لري. د استیکا فلسفي مکتبونه په لاندې ډول دي:
ناستیکا
ناستیکا هغه فلسفي مکتبونه دي چې د وېدایانو اقتدار نه‌مني. د ناستیکا (هترودوکس) څلور ستر مکتبونه شتون لري:
نور مکتبونه
د سترو ارتودوکسي او غیرارتودوکسي مکتبونه ترڅنګ، فرعي ترکیبي مکتبونه هم شتون لري چې د مفکورو له یوځای کولو سره یې نوې مفکورې معرفي کړې دي. د منځنیو پېړیو پوهان مدهاواچاریا، چې ځینو ویدیارانیا هم نومولی، په خپل کتاب «سروا-درشن-سنګراها» کې، له بودیزم او جاینیزم سره یوځای لاندې مکتبونه د هندو فلسفې د فرعي مکتبونو په توګه یادوي:
مجاهد (اونيزه)
مجاهد اوونيزه د برهان الدين رباني لخوا تاسيس شوې چاپي رسنۍ ده چې د هغه گوند جمعيت او شورای نظار پورې اړه لري. دا پخوا له لاهور پاکستان څخه خپرېده د ۲۰۰۱ م زېږدي کال څخه وروسته کابل ته ولېږدول شوه او له کابل څخه خپرېږي.
وېشنيزه:افغاني چاپي رسنۍ
د ننگرهار عالي لېسه
د ننگرهار عالي لېسه عالي لېسه د ننگرهار ولایت، د جلال اباد ښار منځ کې، د ترافیکو مدیریت ترڅنگ واقع ده. دا لېسه په .... کال کې د دولت په چوکاټ کې په رسمي ډول جوړه او د زده کوونکو پرمخ پرانېستل شوه. دا لېسه د ننگرهار له لومړنیو لېسو څخه ده چې د ظاهرشاهي واکمنۍ په پېر کې جوړه شوې ده او تردې دمه یې په زرگونو زده کوونکي له ۱۲ ټولگي څخه فارغان کړي دي.
تړلې لیکنې
جلالکوټ ننگرهار لغمان کونړ بنغر قلعه علي میران قلعه غولا قلعه سرگینک ولایتي قلعه جانان خان قاسم اباد
وېشنيزه:ښوونځي وېشنيزه:د افغانستان ښوونځي وېشنيزه:د ننگرهار ښوونځي وېشنيزه:د نړۍ ښوونځي وېشنيزه:د افغانستان لېسې وېشنيزه:د ننگرهار لېسې
۵۶ (عدد)
۵۶ یا  يو د طبيعي عددونه څخه دي. چي د ۵۵ څخه  مخکي او د ۵۷ وروسته موجود دي.
په رياضي کې
په رياضي کې ۵۶:
په کلینډر کې
۵۶ کولاي سي:
په کیمیا کې
۵۶ د بېريوم اټومي عدد ده
سرچينې
وېشنيزه:۵۶ (عدد)وېشنيزه:طبيعي عددونه وېشنيزه:تام عددونه وېشنيزه:دوه رقمي عددونه وېشنيزه:جفت عددونه وېشنيزه:مرکب عددونه
معارف (اونيزه)
معارف له کابل نه يوه خپرېدونکې اونيزه ده.
وېشنيزه:افغاني چاپي رسنۍ
ميزورام
ميزورام (انگرېزي:Mizoram) د هند يو رياست (ايالت) دی.ددې رياست د وگړو شمېر 1,091,014 دی، او ددې ځمکه يا مساحت 21,081 مربع کيلوميټر ده.په رسمي توگه دلته له ټولو زياته ميزو ژبه ويلی کېږي.ددې رياست پلازمېنه د ايزاول ښار دی. ددې رياست د تعليم يافته (هغه خلک چې ليک لوست کولای شي) 91.58 په سله دي.په دې ټول رياست کې 49.6 په سله خلک په ښارونو کې اوسيږي او نور په کلو کې.
نورلولئ
وېشنيزه:د هند ايالتونه او مرکزي سيمې
وېشنيزه:ميزورام
انتراکس
دا ناروغۍ د شخوندورو ژويو په تيره بيا دغواگانو يو حا ده او تبه لرونکې ناروغۍ ده چې په ناڅاپي ډول مړينه مينځ ته راوړي کله چې ژوی په دې رنځ با ندې اخته شې نو طبعي سوريو څخه يي سور رنگه افرازات خارجيږي چه زيا تره په هغه سيمو کې چې توده هوا او لوړ روطو بت ولري د اوړي په فصل کې زيات ليدل کېږي دا يوه بکتريايي وژونکې خطرنا که نا روغي ده چې زموږ دهيواد اکثره خلک د دې نا روغي دنوم سره اشنا دي. د دې نارغۍ پواسطه مختلف حيوانا ت لکه : پسونه ، اوزې ، ميښې ، غواگانې ، قچرې او دانسانانو په شمول اخته کيږي
د نا رو غۍ نور مترادف نومونه پدې ډول دي:
د ناروغۍ لاملونه
د تور ټپ د ناروغۍ سبب bacillus anthracis باکټېريا ده چې د مړينې په وخت کې د ژويو په بدن، وينه او د بدن په ټولو ترشحاتو کې شته او کورنۍ يې باسيلاسې bacillaceae او جنس يې په نوعي پورې اړه لري چې اوږدواله يې 10- 3 مايکرون او د ځينو نورو اوږدواله بيا 8 - 4 مايکرون دی او سور يې له 1-1.5 مايکرون پورې دی چې پلنواله يې 4-3 مايکرون پورې رسېږي پدي کورنۍ کې دوه ډوله باکټېرياگانې دي: